বাঁচানো গেলো না মায়ের সাথে বাসের ধাক্কায় গুরুতর আহত শিশু আকিফাকে। আজ ভোরে চিকিৎসাধীন অবস্থায় ঢাকা মেডিকেলে মারা যায় শিশুটি। সিসি ক্যামেরার ছবিতে দেখা যায়, মঙ্গলবার গঞ্জেরাজ পরিবহনের একটি বাস শহরের চৌড়হাস মোড়ে থামিয়ে যাত্রী তুলছিলো। এ সময় বাসের সামনে দিয়ে রাস্তা পার হচ্ছিলেন রিনা বেগম এবং তার এক বছরের শিশু আকিফা। কিন্তু বাসটি কোনো সংকেত না দিয়েই হঠাৎ চলতে শুরু করে। এতে ধাক্কা খেয়ে আহত হন দুজনই। তাদের উদ্ধার করে প্রথমে স্থানীয় হাসপাতালে নেয়া হয়। পরে আশঙ্কাজনক অবস্থায় শিশু আকিফাকে পাঠানো হয় ঢাকা মেডিকেলে।